Vitzlav II av Rügen

Vitzlav II eller Wizlaw (født ca.  1240, død 29. desember 1302) var fyrste av Rügen og far til dronning Eufemia av Rügen som var gift med kong Håkon Magnusson, sønn av Magnus Lagabøte.Nye Gamlebyen   

Under et julebesøk i Oslo i 1302 døde fyrst Vitzlav, og ble begravet inne i Mariakirken, som det eneste utenlandske statsoverhodet som noen gang er gravlagt i Norge. I forbindelse med anleggingen av Smaalensbanen i slutten av 1800-tallet ble fyrstens grav åpnet, og skjelettet viste seg å ha holdt seg særdeles godt gjennom århundrene.  Da de den gang trodde dette dreide seg om en høyere geistlig person, gikk skjelettet gjennom mange år under tilnavnet «prelaten», da det ble benyttet i undervisningsøyemed på Anatomisk institutt på universitetet i Oslo.

 Etterkommere 
Hans sønner Vitzlav 3. og Sambor etterfulgte sin far, men Sambor døde kort tid etter. Vitzlav 3. styrte da - med støtte fra den danske kongen Erik Menved - alene til sin død i 1325. Hans egen sønn var død bare få måneder tidligere, slik at fyrstedømmet Rügen kom under Pommern i stedet, styrt av Vitzlavs og Eufemias nevø Vartislav.«Dronning Eufemias glemte bror» Vitzlav 3. var en anerkjent minnesanger i sin samtid, og 14 av hans egne sanger er bevart.«Wizlav fra Rügen» De er tatt med i Jenaer Liederhandschrift («sanghåndskriftet fra Jena») fra Thüringen.<ref>[https://collections.thulb.uni-jena.de/receive/HisBest_cbu_00008190 Digitalt innsyn i Jenaer Liederhandschrift]</ref>

 Referanser 

 Eksterne lenker 
 Tore Nygaard: Eufemia av Arnstein, inneholder deler av Testament for fyrst Wizlaw II av Rügen''

Kategori:Adelige tyskere
Kategori:Fødsler i 1240
Kategori:Dødsfall i 1302
Kategori:Personer fra Bergen auf Rügen